# Michael Douglas

*Ne treba miješati sa Mike Douglas.*

| Michael Douglas
 |
| --- |
|  Michael Douglas, jun 2004. |
| Rođen/a
 | Michael Kirk Douglas 25. septembra 1944.  (1944-09-25) New Brunswick, New Jersey, SAD
 |
| Period aktivnosti
 | 1966 -
 |
| Suprug/a/e/zi | Diandra Luker (1977-2000) Catherine Zeta-Jones (2000-)
 |
|

| Osvojene nagrade
 |
| --- |
| Oscar
 |
| **Najbolji film** 1975 *One Flew Over the Cuckoo's Nest* **Najbolji glumac** 1987 *Wall Street* |
| Nagrade BAFTA
 |
| **Najbolji film** 1975 *One Flew Over the Cuckoo's Nest* |
| Nagrade Cesar
 |
| **Počasni César** 1998 životno djelo
 |
| Zlatni globus
 |
| **Najbolji dramski film** 1975 *One Flew Over the Cuckoo's Nest* **Najbolji glumac u dramskom fimu** 1987 *Wall Street* **Nagrada Cecil B. DeMille** 2004 životno djelo
 |
| Nagrade Screen Actors Guild
 |
| **Najbolji filmski ansambl** 2000 *Traffic* |
| Ostale nagrade
 |
| **Nagrada KCFCC za najboljeg glumca** 1987 *Wall Street* **Nagrada LAFCA za najboljeg glumca** 2000 *Wonder Boys* **Nagrada NBR za najboljeg glumca** 1987 *Wall Street* **Nagrada Satellite za najboljeg glumca u mjuziklu ili komediji** 2000 *Wonder Boys* **Nagrada SEFCA za najboljeg glumca** 2000 *Wonder Boys* |

 |

**Michael Kirk Douglas** (rođen 25. rujna 1944.), američki filmski i televizijski glumac i producent. Douglasov prvi televizijski nastup bila je uloga mladog partnera Karla Maldena, inspektora Stevea Kellera, u popularnoj kriminalističkoj seriji iz sedamdesetih, *Ulice San Francisca* (uloga koju je igrao od 1972. do 1976.). 1986. je osvojio Oscara za ulogu u *Wall Streetu*.

## Biografija

### Rani život

Douglas je rođen u New Brunswicku, New Jersey, kao sin proslavljenog američkog glumca Kirka Douglasa i bermudske glumice Diane Hill. Njegovi djed i baka s očeve strane, Herschel Danielovitch i Byrna Sanglel, bili su židovski imigranti iz Rusije, dok su oni s majčine strane, potpukovnik Thomas Melville Dill i Ruth Rapalje Neilson, bili izvorni stanovnici Devosnhirea, Bermudi. Douglas je maturirao na prestižnoj školi Eaglebrook School u Deerfieldu, Massachusetts prije nego što je otišao u Choate Rosemary Hall u Wallingfordu, Connecticut, u istu školu koju je pohađala Glenn Close. Douglas je 1968. diplomirao dramske umjetnosti na Kalifornijskom sveučilištu u Santa Barbari.

### Karijera

Kako je imao slavnog oca, otvorila su mu se mnoga vrata o kojima su drugi mogli samo sanjati. Douglas je nastupao u televizijskoj seriji *Ulice San Francisca* od 1972. do 1976. 1976. je osvojio Oscara kao producent filma *Let iznad kukavičjeg gnijezda*. Iako se pokazao kao sposoban glumac u *Ulicama*, njegova je karijera nakon serije ušla u fazu stagnacije, u kojoj se pojavio u par manje poznatih filmova.

Sreća mu se nasmiješila kad je 1984. nastupio u romantičnoj pustolovnoj komediji *Lov na zeleni dijamant*. Godinu poslije je uslijedio nastavak, *Dragulj s Nila*. 1987. je s Glenn Close nastupio u  *Fatalnoj privlačnosti*, filmu koji je postao svjetski hit. 1988. je osvojio Oscara za ulogu Gordona Gekka u  *Wall Streetu*. Kasnije se pojavio u sličnoj ulozi Gospodina Rosea u  *Ratu Roseovih*, u kojem su nastupili i Kathleen Turner i Danny DeVito. 1989. je nastupio u glavnoj ulozi u međunarodnoj hit policijskoj drami *Crna kiša* s Andyjem Garciom i Kate Chapshaw redatelja Ridleyja Scotta.

1992. je u  *Sirovim strastima* nastupio sa Sharon Stone. Film je bio veliki hit i izazvao kontroverze o prikazu biseksualnosti i lezbijstva. 1994. su se on i Demi Moore pojavili u  *Razotkrivanju*, koji se fokusirao na vruću temu seksualnog zlostavljanja iz muške perspektive. To je potaknulo još žešće rasprave o kontroverznoj temi te pomoglo otkloniti ženske predrasude da većina muškaraca zlostavlja članice suprotnog spola na radnom mjestu.

Douglas je i dalje ostao jedan od najtraženijih holivudskih glumaca. Nakon komercijalnog podbačaja filma *Sve ostaje u obitelji* (2003.), tri godine se nije pojavljivao na filmu, sve do *Sentinela* 2006. Godinu prije objavljivanja *Sve ostaje u obitelji*, nastupio je u gostujućoj ulozi u seriji *Will i Grace*, kao policajac homoseksualac kojeg privlači Will Truman (Eric McCormack); izvedba mu je donijela nominaciju za Emmyja za najboljeg gostujućeg glumca u humorističnoj seriji. Njegova kolegica iz *Fatalne privlačnosti*, Glenn Close, pojavila se u sljedećoj epizodi serije i za svoju izvedbu zaradila nominaciju za Emmyja.

Douglas na pitanje o  *Sirovim strastima 2*: "Da, davno su me pitali o tome, ali mislim da smo to napravili dosta dobro; (Paul) Verhoven je dosta dobar redatelj. Nisam gledao nastavak. Snimio sam samo jedan nastavak u životu, *Dragulj s Nila* nakon *Lova na zeleni dijamant*. Osim toga, tu je i problem s godinama, znate? Sharon još izgleda fantastično. Scenarij je bio prilično dobar. Dobar za nju, ona je u srednjim četrdesetima, a nema puno uloga okolo. Prvi je vjerojatno bio najbolji film njene karijere - definitivno joj je označio karijeru, a bila je sjajna u njemu."

### Privatni život

Douglas se 20. ožujka 1977. oženio s Diandrom Luker. Imaju jednog sina, Camerona (rođenog 13. prosinca 1978.). 1980. je doživio tešku skijašku nesreću nakon koje tri godine nije nastupao. U rujnu 1992. se povrgnuo liječenju od alkohola. 2000. nakon 23 godine braka, Diandra se razvela od Douglasa.

18. studenog 2000. se oženio s velškom glumicom Catherine Zeta-Jones; oboje su rođeni 25. rujna, samo s 25 godina razlike. Ona tvrdi da je, kad su se upoznali, upotrijebio rečenicu, "Htio bih biti otac tvoje djece." Imaju dvoje djece, Dylana Michaela (rođenog 8. kolovoza 2000.) i Carys Zeta (rođenu 20. travnja 2003.).

## Filmografija

| Godina | Naslov | Uloga | Bilješke
 |
| --- | --- | --- | --- |
| 1966. | *Cast a Giant Shadow* | Vozač džipa | manja uloga
 |
| 1969. | *Hail, Hero!* | Carl Dixon |  |
| 1970. | *Adam at Six A.M.* | Adam Gaines |  |
| 1971. | *Summertree* | Jerry |  |
| 1972. | *Napoleon i Samantha* | Danny |  |
| 1975. | *Let iznad kukavičjeg gnijezda* |  | (producent)
 |
| 1978. | *Koma* | Dr. Mark Bellows |  |
| 1979. | *Running* | Michael Andropolis |  |
| *Kineski sindrom* | Richard Adams | (glumac/producent)
 |
| 1980. | *Na meni je red* | Ben Lewin |  |
| 1983. | *Suci izvan zakona* | Sudac Vrhovnog suda Steven R. Hardin |  |
| 1984. | *Lov na zeleni dijamant* | Jack Colton | (glumac/producent)
 |
| 1985. | *A Chorus Line* | Zach |  |
| *Dijamant s Nila* | Jack Colton | (glumac/producent)
 |
| 1987. | *Wall Street* | Gordon Gekko | Oscar za najboljeg glavnog glumca
 |
| *Fatalna privlačnost* | Dan Gallagher |  |
| 1989. | *Rat Roseovih* | Oliver Rose |  |
| *Crna kiša* | Detektiv Nick Conklin |  |
| 1992. | *Sirove strasti* | Nick Curran |  |
| *Shining Through* | Ed Leland |  |
| *Oliver Stone: Inside Out* | On sam | (dokumentarac)
 |
| 1993. | *Dan ludila* | William "D-Fens" Foster |  |
| 1994. | *Razotkrivanje* | Tom Sanders |  |
| 1995. | *Američki predsjednik* | Američki predsjednik Andrew Shepherd |  |
| 1996. | *Duh i tama* | Charles Remington | (glumac/izvršni producent)
 |
| 1997. | *Igra* | Nicholas van Orton |  |
| 1998. | *Savršeno ubojstvo* | Steven Taylor |  |
| 1999. | *Jedan dan u rujnu* | Pripovjedač | (dokumentarac)
 |
| *Get Bruce* | On sam | (dokumentarac)
 |
| 2000. | *Traffic* | Robert Wakefield |  |
| *Zlatni dečki* | Profesor Grady Tripp |  |
| 2001. | *Ne reci ni riječ* | Dr. Nathan R. Conrad |  |
| *In Search of Peace* | Pripovjedač | (dokumentarac)
 |
| *Što muškarci žele* | G. Burmeister | (glumac/producent)
 |
| 2003. | *Obiteljske veze* | Steve Tobias |  |
| *Sve ostaje u obitelji* | Alex Gromberg |  |
| *Direct Order* | Pripovjedač | (dokumentarac)
 |
| 2004. | *The Beautiful Country* | Čovjek na televiziji | Materijal iz *Wall Streeta*.
 |
| *Tell Them Who You Are* | On sam | (dokumentarac)
 |
| 2006. | *Svakog gosta tri dana dosta* | G. Thompson |  |
| *Sentinel* | Pete Garrison | (glumac/producent)
 |

## Vanjske veze

* Michael Douglas na sajtu IMDb
* Michael Douglas na Internet Broadway Database (`en`)
* Michael Douglas Arhivirano 2008-08-21 na Wayback Machine-u Neslužbena fan stranica
* Michael Douglas Arhivirano 2001-04-02 na Wayback Machine-u Personal Documents Archive at the Wisconsin Historical Society